Nagy Sándor vs Julius Caesar



"Ha mindent megtettél, amire képességeidből telik, ember vagy. Ha mindent megtettél, amit akartál, akkor isten."

- Napóleon Bonaparte

A Nagy Sándor vs Julius Caesar a Homokóra 2. évadának első része, ezzel a sorozat tizennegyedik része. A makedón hódító, hadvezér és király, Nagy Sándor harcol benne az itáliai hódító, hadvezér és császár, Julius Caesar ellen. Kettőjük csatáját először a mongol uralkodó, Dzsingisz kán szakítja meg, majd őt követi az oszmán hódító Szulejmán szultán, végül pedig a csatát a francia császár, hadvezér és hódító, Napóleon Bonaparte fejezi be. A rész 2018. augusztus 19-én került nyilvánosságra.

Rapperek
DØ mint Nagy Sándor

KSunyo mint Julius Caesar

Andor mint Dzsingisz kán

Benyó mint Szulejmán szultán (YouTube-videó, a Spotify-verzióban Ekko)

Kenry26 mint Napóleon Bonaparte

Nagy Sándor
Már megint egy diktátor, láttam már csomót,

De kettévágom ezt is, mint a gordiuszi csomót.

A győzelem az enyém, mint a Balkán – ez világos,

Mert mától egy taggal kevesebb lesz a triumvirátus!

Mintha saláta lenne – egy Dolák… sali! –

Kést raknak bele a barátai!

Milyen drámai! És észre sem veszed,

Hogy a népednek veled minden út kómába vezet!

Bükephalosz ide! Hadd pattanjak lóhátra!

Levágom a fejét, aztán elviszem Rómába,

Azután felgyújtom! Ugye frankó, Néró?

Makedónia: egy – Itália: zéró!

Julius Caesar
Jövök, látok, győzök… És nem is lesz nehéz!

Most kioktatlak téged, mint Arisztotelész:

Én földhódító vagyok, te földönfutó;

Az én elmém ragyog, et tu brutto!

Te alkoholista! Hol van a hódolat?!

Kényszerülj térdre, és fejtsd meg a kódomat!

Ha meglátna Kleopátra, egyenesen leokádna…

Úgy vadászok rád, Sándor, mint Shaka Zulu leopárdra!

De ajánlok egy egyességet: vessük el a kockát!

Rendelkezz hát fölöttem, és leszek a hű szolgád.

Nagy vagy, bátor… Nagy szart, Sándor!

Hallgass mától, aljas vándor!

Dzsingisz kán
De ez a mongol isten már neked is nagy falat!

Megostromollak, mint a kínai nagy falat.

A zsákmányfosztó, pofonosztó Arany Horda!

Makedónia és Róma most hullik porba,

A százezer fős hadseregtől retteghettek,

Kapjátok az OG mongol gengszter rappet.

Vigyázzatok, mert az embereim nagyon… vadak!

Ugye nem kell egy adag mongol harag?

Ha kettő gyáva harcos áll csak Dzsingisz kánnal szemben,

Akkor újra felvirágzik a történelemben

A legnagyobb birodalom... és nem rátok gondolok!

Vesszenek a gyengék, éljenek a mongolok!

Szulejmán szultán
Csak egy újabb birodalom, amire a kezem ráteszem...

A legjobb hódító – nézd meg a háremem!

A seregemben rengeteg a fanatikus janicsár,

Aki ha a vezérükre kezet emelsz, kicsinál!

Ha Szulejmán feltűnik, a lábatok is reszket.

Úgy uralom ezt a csatát, mint Budát meg Pestet!

Az országaitokat félholdas zászlóba csavarom,

És kifosztja a népeteket mindenütt a csapatom!

Ha megjön ez az oszmán, leterít, mint egy oroszlán,

Végigsöprő orkán, veríték minden orcán,

Enyém minden ország, mert aki nem lesz a szolgám,

Annak kés van a torkán, ha nincs a fején turbán.

Napóleon Bonaparte
Elnézést, uraim, hogy így magukra török…

De makedón, római, mongol, török?!

Ahogy ez a négyes itt eljátssza, hogy mérges,

Legalább olyan édes, mint egy francia krémes.

Most, hogy a kis ember bejött, a küzdelem véres!

De nincs erre időm, a türelmem véges:

Majd Szent Ilona szigetét ti szépen felosztjátok,

Én addig felszámolom az összes többi országot,

Amíg a végén már semmi sem marad!

Sacrebleu! Ces gens sont malade!

\*köhöm-köhöm* Oui, ils sont...

Et moi aussi! Au revoir, tout le monde!

Hibák

 * 0:45-nél a szövegben "sz" szerepel "az" helyett.